CELEX: 62022TN0026
Language: hr
Date: 2022-01-13 00:00:00
Title: Predmet T-26/22: Tužba podnesena 13. siječnja 2022. – CIMV/Komisija

7.3.2022   
            
            
               HR
            
            
               Službeni list Europske unije
            
            
               C 109/30
            
         
      Tužba podnesena 13. siječnja 2022. – CIMV/Komisija
      (Predmet T-26/22)
      (2022/C 109/39)
      Jezik postupka: francuski
      
         Stranke
      
      
         Tužitelj: Compagnie industrielle de la matière végétale (CIMV) (Neuilly-sur-Seine, Francuska) (zastupnici: B. Le Bret, R. Rard i P. Renié, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  utvrdi da je ova tužba dopuštena i osnovana;
               
            
                  —
               
               
                  poništi pobijanu odluku;
               
            
                  —
               
               
                  podredno, poništi članak 3. pobijane odluke u dijelu u kojem se predviđa prisilno izvršenje;
               
            
                  —
               
               
                  naloži Komisiji snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe podnesene protiv Odluke Europske komisije C(2021) 7932 final od 28. listopada 2021. o povratu iznosa od 5 888 214,59 eura uvećanog za kamate, koji duguje CIMV, tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na očitoj materijalnoj pogrešci koja je rezultat činjenice da nije uzet u obzir plan otplate koji je predložio CIMV i da pobijana odluka nije dostatno obrazložena.
               
            
                  2.
               
               
                  Drugi tužbeni razlog, koji se temelji na povredi načela zaštite legitimnih očekivanja i pravne sigurnosti.
               
            
                  3.
               
               
                  Treći tužbeni razlog, koji se temelji na povredi prava obrane, prava na saslušanje i načela dobre uprave.
               
            
                  4.
               
               
                  Četvrti tužbeni razlog, koji se temelji na povredi načela proporcionalnosti i cilja učinkovite zaštite financijskih interesa Unije.